དེས་ན་འདས་པོ་རྩོམ་མཁན་དོན་གྲུབ་རྒྱལ་གྱིས་རང་རེའི་སྲོལ་རྒྱུན་གྱི་རིག་གཞུང་ན་ཡོད་པའི་ལང་ཚོ་དང་རྦབ་ཆུའི་ཚིག་སྦྱོར་དང་།དེའི་སེམས་ཁམས་ཀྱི་འཆར་སྒོ་བསྐྱུར་ནས་རྒྱ་ཡི་རིག་གཞུང་ཁྲོད་མངོན་པའི་ལང་ཚོ་དང་རྦབ་ཆུ་བཀོལ་པ་ནི་བོང་རྫིས་གང་ནས་ཇི་ལྟར་ཤེས་སམ།དོན་གྲུབ་རྒྱལ་ནི་བོད་ཀྱི་སྲོལ་རྒྱུན་རྩོམ་རིག་ལ་བྱང་ཆ་ཧ་ཅང་དོད་པོ་ཡོད་པའི་ཚུལ་ནིརྒྱལ་སྲིད་སྣ་བདུན་ལ་སྦྱར་བའི་འབེལ་གཏམདང་མགུར་གླུའི་ལོ་རྒྱུས་དང་ཁྱད་ཆོས་ལ་དཔྱད་པཞེས་པའི་བར་སྐབས་ཀྱི་ངལ་གསོའི་ཚིགས་བཅད་རྣམས་ལ་བལྟས་ནའང་ཤེས་ཐུབ་ཏེ།རྣམ་དཔྱོད་ཅན་གཟུར་གནས་ལྡན་པ་དག་གིས་གཡོ་མེད་བདེན་པའི་ཞལ་རས་ལ་མ་ཉེས་ཀྱི་མཆིལ་ཞགས་ནམ་ཡང་འདེབས་མི་སྲིད་དོ།།